Man in hof oor k-woordArgieffoto Neethling is van crimen injuria aangekla nadat hy Zenzele Moloi (42) glo ŉ k****r genoem het. Die voorval het glo op 21 September plaasgevind tydens ŉ verkeersknoop in Houtbaai. Rahidien Cullis, die staatsaanklaer, het Vrydag in die hof aangevoer dat ŉ ongeluk tot die verkeersknoop gelei het. “Die beskuldigde het na die klaer se motor gestap en sy motor se sleutel gegryp. Die klaer het gevra, ‘Wat doen jy?’, waarna die beskuldigde gesê het: ‘Wat gaan jy doen, jou f****n k****r?’.” Volgens Cullis het die beskuldigde hierna met die sleutel weggestap en gesê: ‘F*k jou, k****r’. “Die klaer het uit sy motor geklim en aangedring op sy sleutel, maar die beskuldigde het net weggestap.” Volgens Cullis het Moloi vir Neethling agternagesit en het ŉ passasier in Neethling se motor glo vir hom gesê om die sleutel terug te gee. “Die beskuldigde het die sleutel vir die klaer gegooi en gesê: ‘Hier k****r, vat die f****n sleutel.” Neethling het ontken dat hy Moloi beledig het. “Ek het nie dit gesê nie. Dit is die eerste keer dat ek hoor dat ek daardie dinge gesê het.” Die saak is tot 26 Februarie uitgestel.